  Майя Бывальцева 1-тӥ коньывуонысен Удмуртиын 280 мерлыко ужъюртъёсты вылӥ ӝоглыко интернетэн герӟазы. Соос пӧлын 92 школаос, 79 фельдшер-акушер пунктъёс, 92 муниципал кылдытэтъёслэн администрациоссы, шор ёзо ӧнер дышетонъя ужъюрт, Росгвардилэн кык ёзэтъёсыз, тыпу кысонъя куинь частьёс но 11 постъёс. Со сярысь улосвыл тӧролэн но кивалтэтлэн пресс-службазы ивортӥз. Пусъём, ӵектос 2019-тӥ арын «Цифровая экономика» йӧскалык ӵектос улсын быдэсъяськыны кутскиз. Ӵектослы луыса мерлыко ужъюртъёсын интернетэн герӟаськыны инфраструктура кылдэ яке вужмемез вылдӥське. Со сяна, вань улон интыосын, кытын мерлыко ужъюртъёс вань, герӟетъя узелъёс радъямын, соос пыр нимаз коркаос но коммерци огазеяськонъёс интернетэн герӟаськыны быгато Тимур Меджитов, Удмуртиысь информатизацияя но герӟетъя министрУдмуртиысь мерлыко ужъюртъёсты интернетэз герӟаны 670 миллион манет висъязы. Контрактъя куинь арскын 875 объектъёсты герӟалозы. Герӟан черодэз кылдытыку калыклэсь куронъёссэ но лыдэ басьтӥзы.  Тегъёс: Ижкар Интернет Удмуртия школаос ТимурМеджитов 100ар  